WHA บวก 3% เเย้มแผนธุรกิจปี 65 ตั้งเป้ารายได้โตกว่า 10% โบรกฯคาดกำไรแตะ 3 พันลบ.
WHA บวก 3% แย้มแผนธุรกิจปี 65 ตั้งเป้ารายได้โตกว่า 10% สนับสนุนจากธุรกิจนิคมฯ และสาธารณูปโภค บริษัทตั้งเป้าหมาย ยอดขายที่ดินเพิ่มขึ้น 46% เป็น 1,250 ไร่, สัญญาเช่าโลจิสติกส์เพิ่มขึ้น 11%, ปริมาณขายน้ำเพิ่มขึ้น 13% และสัญญาโซล่าหลังคาเพิ่มขึ้น 58 MW ฟาก โบรกฯคาดกำไรแตะ 3 พันลบ. ชูเป้า 4.80 บ.
3 ก.พ. 2565

ผู้สื่อข่าวรายงานว่า วันนี้ (3 ก.พ. 2565) ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ เวลา 10:23 น. อยู่ที่ระดับ 3.54 บาท บวกไป 0.12 บาท หรือขึ้นไป 3.51% โดยทำจุดสูงสุดที่ระดับ 3.54 บาท และทำจุดต่ำสุดที่ระดับ 3.46 บาท ด้วยมูลค่าการซื้อขาย 238.43 ล้านบาท
บริษัทหลักทรัพย์ กรุงศรี จำกัด (มหาชน) ระบุในบทวิเคราะห์สรุปการดำเนินงานปี 2565 ของ WHA  ว่ามีปัจจัยหนุน (1) คาดยอดขายที่ดิน 855 ไร่ (814 ไร่ในไทยและ 41 ไร่ในเวียดนาม) สูงกว่าเป้าหมายของบริษัทที่ 820 ไร่ (2) สัญญาเช่าระยะยาวโลจิสติกส์ 166,000 ตร.ม. (95% ของเป้าหมาย) และสัญญาเช่าระยะสั้น 177,000 ตร.ม. (สูงกว่าเป้า 100,000 ตร.ม.) (3) สัญญาใหม่โซล่า หลังคา 57 เมกะวัตต์ (สูงกว่าเป้า 55 เมกะวัตต์) (4) ปริมาณขายน้ำ 135 ล้านลบ.ม. และ (5) รายได้และส่วนแบ่งกำไรโต 28% เป็น 1.2 หมื่นล้านบาท ใกล้เคียงกับประมาณการปี 2564
นอกจากนี้ยังมีการสนับสนุนจากรายได้นิคมฯ และสาธารณูปโภค ส่วนรายได้การขายทรัพย์สินลดลง 10% เป็น 5 พันล้านบาท บริษัทตั้งเป้ายอดขายที่ดินเติบโต 46% จากงวดเดียวกันของปีก่อนเป็น 1,250 ไร่ ใกล้เคียงกับ ประมาณการปี 2565 ที่ 1,285 ไร่ โดยยอดขายในเวียดนามเติบโตเป็น 300 ไร่ (จาก 41 ไร่) และในไทยเติบโตเป็น 950 ไร่ (จาก 814 ไร่) บริษัทมีลูกค้าอยู่ระหว่างเจรจามากกว่า 2,000 ไร่
ขณะเดียวกันบริษัทตั้งเป่าเซ็นสัญญาโลจิสติกส์ระยะยาวเพิ่มขึ้น 11% เป็น 185,000 ตร.ม. (เทียบกับประมาณการไว้ 170,000 ตร.ม.) และเป้าเซ็นสัญญาระยะสั้นที่ 100,000 ตร.ม. โดยมีลูกค้าระหว่างเจรจามากกว่า 300,000 ตร.ม. และจะขยายไปจังหวัดฉะเชิงเทรา, ชลบุรี, ระยอง, ฮานอยและโฮจิมินห์บริษัทตั้งเป้าเซ็นสัญญาโซล่าหลัง 58 เมกะวัตต์ ทำให้กำลังการผลิตไฟฟ้ารวมเป็น 700 เมกะวัตต์ (รวมกำลังการผลิตไฟฟ้าจากโซล่าหลังคา 150 เมกะวัตต์)
อีกทั้งบริษัทตั้งเป้าปริมาณยอดขายน้ำเติบโต 13% จากงวดเดียวกันของปีก่อนเป็น 153 ล้านลบ.ม. สนับสนุนจากอุปสงค์ที่เพิ่มขึ้น 30,000 ลบ.ม.ต่อวันจาก Gulf SRC เฟส 2, SPP 2 โรง, JV นิคมเอเซีย และ ธุรกิจน้ำในเวียดนาม
ทั้งนี้ทางฝ่ายวิจัยคงประมาณการปี 2565 กำไรสุทธิเติบโตเพิ่มขึ้น 6% เป็น 3 พันล้านบาท
รวมทั้งบริษัทตั้งเป้ารายได้จากการขายขาย 52% และรายได้ประจำ 48% รายได้จากนิคมฯ และ สาธารณูปโภคจะเติบโต แต่รายได้โลจิสติกส์จะลดลงเล็กน้อย บริษัทคาด EBITDA margin มากว่า 40% แผนการใช้งบลงทุนที่ 5.0 หมื่นล้านบาท และอัตราหนี้เงินกู้ต่อทุนที่
ข้อสรุป WHA ตั้งเป้ารายได้และส่วนแบ่งกำไรเติบโตมากกว่า 10% ในปี 2565 สนับสนุนจากธุรกิจนิคมฯ และสาธารณูปโภค บริษัทตั้งเป้าหมาย ยอดขายที่ดินเพิ่มขึ้น 46% เป็น 1,250 ไร่, สัญญาเช่าโลจิสติกส์เพิ่มขึ้น 11%, ปริมาณขายน้ำเพิ่มขึ้น 13% และสัญญาโซล่าหลังคาเพิ่มขึ้น 58 เมกะวัตต์ และทางฝ่ายนักวิเคราะห์คงคาดการณ์กำไรจากการดำเนินงานเติบโต 6% เป็น 3 พันล้านบาท ปีนี้จาก รายได้การโอนที่ดินนิคมฯ ที่สูงขึ้นในปีนี้จะชดเชยกำไรลดลงของการ ขายทรัพย์สินเข้ากองทรัสต์เราคาดอัพไซด์จากกำไรพิเศษ 473 ล้านบาท จากการปรับอัตราค่าน้ำขึ้น 25% ของ Duong River คงคำแนะนำ “ซื้อ”  ราคาเป้าหมาย 4.80 บาท